Συζήτηση:Bong Da City/Πρόταση επαναδημιουργίας

message: Το λήμμα αυτό έχει την τάση να στοχοποιείται λόγο δήθεν έλλειψης εγκυκλοπαιδικότητας. Οι Bong Da City είναι συγκρότημα για το οποίο γίνεται αναφορά και σε άλλα λήμματα της Ελληνικής Wikipedia καθώς είναι ένα από τα συγκροτήματα στην rap σκηνή με την μεγαλύτερη ίσως επιρροή. Σύμφωνα με τα guidelines για την εγκυκλοπαιδικότητα μουσικών (παραθέτω το Αγγλικό άρθρο γιατί το Ελληνικό είναι ελλιπές και κακογραμμένο) οι Bong Da City πληρούν πολλά κριτήρια για να συμπεριληφθούν σε ένα Λήμμα. Μεταξύ άλλων: Έχουν εμφανιστεί σε περιοδικά του είδους είτε ως ανεξάρτητα μέλη είτε ως σύνολο συγκροτήματος, έχουν αναγνωριστεί ως επιρροή στο είδος από αξιόπιστα περιοδικά καθώς έχουν γίνει αναφορές σ' αυτούς σαν συγκρότημα και στα μέλη τους από διάφορες ιστοσελίδες και περιοδικά επίσης. 
Στην τελευταία διαγραφή έγινε λόγος σε μια συζήτηση απ' το 2012 για να διαγραφεί το λήμμα αναιρώντας guidelines για Βικιπαίδεια:Συναίνεση. Υπήρχε διάλογος στην σελίδα συζήτησης όπου έγινε λόγος στην εγκυκλοπαιδικότητα του συγκροτήματος βάση των guidelines καθώς και αναφορά στο γεγονός ότι το άρθρο υποστηρίζονταν από πηγές. Σε κάθε περίπτωση η ποιότητα των πηγών πρέπει να κρίνεται ξεχωριστά και όχι με διαγραφή πάντως. Ζητώ λοιπόν να επαναφερθεί το διαγραμμένο άρθρο και κάποιος admin να επιληφθεί επιτέλους το θέμα ώστε να μην ξαναδιαγραφεί το λήμμα. 
replies: text: Για να επαναδημιουργηθεί το λήμμα πρέπει να φέρεις πηγές που να αποδεικνύουν την εγκυκλοπαιδικότητα του αλλιώς χάνουμε το χρόνο μας. Δες εδώ για παράδειγμα πως λειτουργούν οι προτάσεις επαναδημιουργίας λημμάτων :Jason-Αντιγόνη (πρόταση επαναδημιουργίας)  Πηγές, πηγές, πηγές "ΔώραΣ. (συζήτηση) 01:42, 10 Αυγούστου 2021 (UTC)
Ορισμένα άρθρα στον τύπο που αναφέρουν τους Bong Da City:

text: Μπήκαμε στο Στούντιο με την Inka, τον Jessy Blue και τον E.P. από τους Bong Da City

text: Τραγούδια που δεν Έχεις Ακούσει (Σχεδόν) Ποτέ στο Ραδιόφωνο Αλλά Έχουν Εκατομμύρια Views στο YouTube

text: Όλες οι νέες ελληνικές ραπ κυκλοφορίες που ξεχωρίζουν

text: INTERVIEW: BONG DA CITY

text: Ο 969 Rock FM στο Urban Athens Festival από 3 έως 6 Ιουλίου όπου αναφέρεται πως είναι ένα συγκροτήματα με την μεγαλύτερη επιρροή. 
Παρέθεσα συνδέσμους σε άρθρα στον τύπο που αναφέρουν τους Bong Da City και τα μέλη τους, καθώς και παραπομπές σε σημείο που αναφέρουν την επιρροή τους. Αν έχετε κάποια περαιτέρω άποψη αναμένω. Gnkgr (συζήτηση) 02:42, 10 Αυγούστου 2021 (UTC)
 Αρέσει δεν αρέσει, το λήμμα θα κριθεί με τα κριτήρια της Βικιπαίδειας στα ελληνικά και όχι αυτών στα αγγλικά, όχι ότι διαφέρουν ιδιαίτερα. Να ξέρετε ότι δελτία τύπου και συνεντεύξεις δεν θεωρούνται τρίτες πηγές. Επίσης, οι τρίτες πηγές πρέπει να έχουν και σημαντική κάλυψη, δηλαδή οι αναφορές να έχουν έκταση μεγαλύτερη των 2-3 προτάσεων. Το 
rockfm διαφημίζει το φεστιβάλ που θα καλύψει (άλλου τύπου διαφημιστική καταχώρηση). Μένουν οι σύντομες αναφορές σε vice και lifo. Στη lifo μάλιστα η αναφορά στους Bong Da City είναι σχεδόν ονομαστική, σχεδόν γιατί πριν το όνομα χρησιμοποιεί το επίθετο «θρυλικοί». Είναι αυτό απόδειξη ότι αποτελούν  «κύριο εκπρόσωπο μίας ανεξάρτητης μουσικής σκηνής» (το οποίο από μόνο του αν δεν καλύπτεται και το κριτήριο 1 δεν επαρκεί); Είναι η lifo τόσο αξιόπιστη πηγή που ένα επίθετο που χρησιμοποιεί μπορεί να τεκμηριώσει εγκυκλοπαιδικότητα; Γενικά, η κάλυψη πάσχει, καθώς δε βρίσκω κάποια τρίτη αξιόπιστη πηγή που να παρέχει κάλυψη πάνω από 2-3 προτάσεις. --C Messier 05:01, 10 Αυγούστου 2021 (UTC)

text: Κάνετε λάθος πως η αναφορά στο συγκρότημα δεν είναι εκτενής. Κάθε άρθρο είναι αποκλειστικά γραμμένο για αυτό με εξαίρεση την λίστα προσώπων για την ραπ. Επίσης πρόκειται για ένα συγκρότημα του οποίου οι συντελεστές ακόμη και σήμερα είναι ενεργοί οι περισσότεροι, με επιρροές στην σκηνή μουσικής. Οι κυκλοφορίες τους λαμβάνουν κάλυψη από media Έψιλον Πι, Κάκο, Ίνκα & Jessy Blue, σ' αυτό το άρθρο γίνεται αναφορά στα μέλη ως «παρέα bong da city» όσο μάλλον και τα τραγούδια του άλμπουμ που είχαν κυκλοφορήσει έχουν τα ίδια τε μέλη να κάνουν αναφορά στο «crew» Bong Da City παρά την διάλυση του χρόνια πριν. Συγκεκριμένα ο [Μάνι ως μέλος του διαλυμένου συγκροτήματος βάζει το Bong Da City στο καλλιτεχνικό του https://www.facebook.com/manibongdacity] ολόκληρο. Ο οποίος επίσης λαμβάνει κάλυψη και ως συντελεστής ακόμα. Αυτό γιατί είναι αξιοσημείωτο; Γιατί τα μέλη του συνεχίζουν καριέρα, συνεχίζουν να λαμβάνουν κάλυψη και επίσης συνεχίζουν να δέχονται πως έχουν σχέση με ότι εκπροσωπούσε το συγκρότημα. Άρα και κάλυψη στα MME για τα μέλη (σύμφωνα και με τα guidelines κιόλας) είναι ένδειξη εγκυκλοπαιδικότητας. Και η αναφορά στα μέλη, ως συντελεστές του συγκροτήματος, είναι εφάμιλλη κάλυψης στα ΜΜΕ τους σαν μουσικό σύνολο. [Με τα ιδρυτικά μέλη να μιλούν σε συνεντεύξεις ακόμη και πρόσφατα για το σύνολο https://www.youtube.com/watch?v=DwpyA06Q6b4].

text: Τώρα για το θέμα που θίγετε πως δεν μπορεί να ληφθεί υπόψιν το guideline για εγκυκλοπαιδικότητα των μουσικών, ρώτησα στο IRC της Wikipedia και μου απάντησαν admin πως δεδομένου ότι δεν υπάρχει μετάφραση στα Ελληνικά είναι πλήρως αποδεκτό να κάνω λόγο στο Αγγλικό guideline. Οπότε καλό θα ήταν να μην δρούμε αυτοτελώς και να δεχόμαστε τους ισχύοντες κανονισμούς όπως γράφτηκαν για να τηρούνται στην Wikipedia.

text: Επίσης πρέπει να λάβετε υπόψιν πως πρόκειται για ένα underground συγκρότημα και μια σκηνή που δεν αποδέχεται τα mainstream ΜΜΕ. Όση επιρροή και αν έχουν δεν είναι τυπικό να την βλέπουμε καταγεγραμμένη σε παραδοσιακά μέσα. Η Lifo πρόκειται για ένα απ' τα περιοδικά που έχει εκτενή κάλυψη των μουσικών σκηνών όμως, και όσο και αν δεν την συμπαθείτε εσείς προσωπικά, αφού είναι αποδεκτή πηγή και σε άλλα άρθρα Wikipedia πρέπει να την δεχτούμε για τέτοια πράγματα. Επίσης με το να έχουν διαλυθεί απ' το 2013, δεν μπορούμε να έχουμε και μεγάλες προσδοκίες για την καταγραφή της επιρροής τους. 1. Δεν ήταν στα ΜΜΕ λόγο underground, 2. Το Ελληνικό ίντερνετ ακόμη τότε δεν είχε λάβει ραγδαία ανάπτυξη πέραν mainstream πραγμάτων. Η δημοτικότητα και η επιρροή των Bong Da City έχει καταγραφεί πάντως και σε ακαδημαϊκά κείμενα (σελίδες 86,87) αν δεν σας κάνει η Lifo, το Vice (που είναι έγκριτα περιοδικά για την κουλτούρα) ή το rockfm, ένα από τα πιο δημοφιλή ραδιόφωνα της χώρας.Gnkgr (συζήτηση) 13:26, 10 Αυγούστου 2021 (UTC)
replies: text: :«ρώτησα στο IRC της Wikipedia και μου απάντησαν admin πως δεδομένου ότι δεν υπάρχει μετάφραση στα Ελληνικά είναι πλήρως αποδεκτό να κάνω λόγο στο Αγγλικό guideline.» Μια χαρά υπάρχει guideline στα ελληνικά: ορίστε Βικιπαίδεια:Εγκυκλοπαιδικότητα (μουσική), αλλά επειδή δεν γράφει τα κριτήρια που θέλετε επιλέγετε μονομερώς να το αγνοείτε υπέρ του αγγλικού. Ρωτήστε την εδώ κοινότητα, πχ. στην Αγορά, όχι ένα άτομο εκτός της ελληνικής βικιπαίδειας, για το τι ισχύει σε τέτοιες περιπτώσεις και ποιοι είναι οι ισχύοντες κανονισμοί. Αν πάλι, δεν σας αρέσει ο τρόπος με τον οποίο είναι γραμμένες οι οδηγίες στα ελληνικά ή πιστεύετε ότι κάτι λείπει, μπορείτε να προτείνετε αλλαγές στη σελίδα συζήτησής τους. Δεν έχουν οι διαφορετικές γλωσσικές εκδόσεις τα ίδια ειδικά κριτήρια εγκυκλοπαιδικότητας για να συμπληρώνουμε από μια άλλη κατά βούληση.

text: :Η αναφορά στην διπλωματική εργασία (δεν είναι δηλαδή άρθρο, βιβλίο, μονογραφία ή ερευνητική εργασία που έχει υποβληθεί σε peer review από την επιστημονική κοινότητα) είναι η εξής «Πρόκειται για την Ινκα (πραγματικό όνομα Μαρία Χατζοπούλου) η οποία συμμετείχε σε ένα τα πιο δημοφιλή συγκροτήματα της δεκαετίας του 2000, τους Bong da City και μετά τη διάλυση τους 2013 ακολούθησε σόλο πορεία». Η αναφορά στους Bong da City δηλαδή είναι μισή πρόταση. Επίσης το πρόβλημα με τις μεταπτυχιακές εργασίες είναι το εξής: «Μεταπτυχιακές εργασίες και διατριβές θεωρούνται αξιόπιστες μόνον εάν μπορεί να αποδειχθεί ότι είχαν σημαντική επιστημονική επιρροή.» (Βικιπαίδεια:Αξιόπιστες πηγές#Επιστημονικές πηγές)

text: :Η αναφορά στην lifo είναι σχεδόν ονομαστική (To «Untone» των δύο μελών των θρυλικών Bong Da City Τσάκι και Μο ή, αλλιώς, Joker-Two Face... [μετά σχολιάζει το untone]). Το ίδιο και άλλου, σύντομες αναφορές 2-3 προτάσεων, εν μέσω άλλων αναφορών. Ένα αφιέρωμα στους Bong da City δεν υπάρχει πουθενά; Σε καμία αξιόπιστη πηγή; Η μεγαλύτερη αναφορά που δεν προέρχεται από συνέντευξη πρώην μελών είναι αυτή από το vice Οι «Bong Da City» ξεκίνησαν να δισκογραφούν το 2007 και σταμάτησαν το 2013. Αρχικά, ήταν πέντε ιδρυτικά μέλη και εν συνεχεία προστέθηκαν κι άλλα. Τώρα τα περισσότερα μέλη συνεχίζουν σόλο καριέρα. Το κομμάτι Καληνύχτα το έχουν γράψει οι Τσάκι και Στυλ Μω. Έχει πέντε εκατομμύρια επισκέψεις, αλλά όπως και τα προηγούμενα ποτέ κάποιος δεν το έβαλε στη λίστα του ραδιοφώνου. Αποτελεί αυτό σημαντική κάλυψη; --C Messier 18:09, 10 Αυγούστου 2021 (UTC)
replies: text: ::Υπερβάλετε πολύ, είναι λες και έχετε κάποιου είδους βεντέτα με το συγκρότημα; Τα guidelines είναι που είναι άδικα προς τα underground συγκροτήματα, αλλά έστω και έτσι, δεν αποκλείουν τους Bong Da City για λόγους εγκυκλοπαιδικότητας δεδομένης της κάλυψης που έχουν λάβει... Και δεν είναι δική μου θεωρία πως είναι underground. Τα Νέα έχουν [αναγνωρίσει https://www.tanea.gr/2021/02/19/lifearts/music/i-trap-einai-rap-mythoi-kai-alitheies-gia-tin-mousiki-pou-dixazei/ ] το άρθρο [αυτό https://www.in2life.gr/culture/music/article/270652/ellhnikh-rap-h-istoria-piso-apo-tis-rimes.html] ως ένα απ' τα καλύτερα για την ιστορία του Ελληνικού ραπ. Αν και σύντομο, έχει αναφορά στους Bong Da City και λέει πως οι δίσκοι τους κυκλοφορούσαν χέρι με χέρι. Ελπίζω να μπορείτε να κατανοήσετε πως ένα συγκρότημα που δεν είναι εμπορευματοποιημένο, το γεγονός και μόνο ότι έχει εμφανίσεις στα ΜΜΕ, και τόσα χρόνια μετά την διάλυση του μάλιστα, το καθιστά αξιοσημείωτο. Κάνετε αυτό που λέγεται moving the goalpost με το κάθε φορά που σας παρουσιάζονται πηγές να βρίσκετε άλλη δικαιολογία πιστεύω. Ελπίζω να μπορείτε να κατανοήσετε πως δεν βοηθάει την Wikipedia το να κολλάτε κάθε φορά σε νέες λεπτομέρειες και να προβάλετε δικές σας ερμηνείες κανόνων μόνο και μόνο για να αποκλείσετε ένα τόσο σημαντικό συγκρότημα στην ιστορία ενός είδους μουσικής απ' το να έχει απλά ένα λήμμα να το καλύπτει. Gnkgr (συζήτηση) 02:35, 11 Αυγούστου 2021 (UTC)
replies: text: :::Το συγκρότημα έχει εμφανίσεις σε ΜΜΕ, αλλά είναι όλες πολύ σύντομες για να τεκμηριώσουν εγκυκλοπαιδικότητα. Αυτό σας γράφω από την αρχή. Το πρόβλημα είναι ότι δεν έχει παρουσιαστεί κάποιο αφιέρωμα, ούτε καν δύο παραγράφων, σε αξιόπιστη πηγή. Εσείς από την άλλη επιμένετε ότι «Κάθε άρθρο είναι αποκλειστικά γραμμένο για αυτό», όμως όποιος ανοίξει τους συνδέσμους που παραθέτετε ψάχνει τις αναφορές στους Bong da City με το control+F και βλέπει ότι είναι μια μικρή αναφορά, είτε στο παρελθόν του μουσικού που αναφέρετε είτε ανάμεσα σε άλλα συγκροτήματα. --C Messier 05:22, 11 Αυγούστου 2021 (UTC)

text: :::Αφού έχουμε βάση των guidelines το συγκρότημα πληρεί τα κριτήρια εγκυκλοπαιδικότητας, ποιο είναι το πρόβλημα σας ακριβώς; Βλέπω συνέχεια κάνετε σχόλια επί του προσωπικού αντί για κάτι αντικειμενικό. Μπορείτε να είστε λίγο πιο συγκεκριμένος. Γιατί συνεχίζετε να αντιτίθεστε στο ότι το συγκρότημα δεν αξίζει να έχει ένα λήμμα; Υποθέτω πιστεύετε πως δεν υπάρχει αρκετό υλικό από αξιόπιστες πηγές για να στηριχθεί ένα λήμμα με πηγές; Αν αυτή είναι η ανησυχία σας, να αναφέρω πως υπάρχουν εκτενέστατες αναφορές και αφιερώματα σε μη γραπτά μέσα όπως ραδιοφωνικές εκπομπές και ντοκιμαντέρ. Π.χ. αφιέρωμα εκπομπής Ρυθμοι Του Δρoμου, βίντεο-αφιερώματα του Vice, Εκπομπή στην ΕΡΤ καθώς και σε άλλα μέσα. Αλλά καλύτερο θα ήταν αρχικά  να μην είχατε διαγράψει την σελίδα του λήμματος ώστε να μπορούν να συζητηθούν εκτενώς στο κατάλληλο σημείο (την σελίδα συζήτηση του λήμματος) και όχι να τα συζητάμε εδώ που είναι και εκτός θέματος. Λόγο της μορφής πολυμέσων το θεωρώ ανούσιο να τα κρίνουμε αυτά εισ' βάθος εδώ αφού είναι βίντεο/ηχητικά και εδώ συζητάμε άλλο θέμα κατά βάση, αλλά αδιαμφισβήτητα έχουν ασχοληθεί πολύ εκτενώς τα ΜΜΕ με το συγκρότημα και τους συντελεστές του και υπάρχει υλικό. Μην κολλάμε λοιπόν σε λεπτομέρειες συγκεκριμένων άρθρων και το πόσο εκτενής είναι η αναφορά. Ακόμη και στα άρθρα όμως τα περισσότερα που παρατείθονται μια χαρά εκτενή αναφορά κάνουν στο συγκρότημα και στα μέλη του. Gnkgr (συζήτηση) 07:06, 11 Αυγούστου 2021 (UTC)

text: Οι σελίδες διαγραφής είναι ο χώρος που συζητείται η διαγραφή ή η επαναφορά ενός λήμματος και όχι η σελίδα συζήτησης (η οποία παρεμπιπτόντως δεν έχει διαγραφεί). Παρακαλώ μπορείτε να γράψετε τα link των βίντεο που αναφέρετε γιατί δεν είναι ανούσιο αν όντως προέρχονται από αξιόπιστες πηγές. --C Messier 07:38, 11 Αυγούστου 2021 (UTC)
*  θεωρώ βλέποντας την παράθεση των πηγών, ότι το συγκρότημα είναι εγκυκλοπαιδικό. Και το vice και η Lifo και η Avopolis είναι λίγο πολύ αξιόπιστες πηγές- εξάλλου ας μην εξαντλήσουμε όλη την αυστηρότητά μας σε ένα μουσικό σύνολο που μπορεί να πληροί οριακά τα κριτήρια εγκυκλοπαιδικότητας αλλά στην είναι σημαντικό για μεγάλη κατηγορία ατόμων. "ΔώραΣ. (συζήτηση) 17:02, 10 Αυγούστου 2021 (UTC)
replies: text: : θεωρείς ότι το Avopolis και η lifo προχωρούν σε σημαντική κάλυψη των Bong da City; --C Messier 18:09, 10 Αυγούστου 2021 (UTC)
replies: text: ::δεν είναι τόσο η κάλυψη, η Lifo μάλιστα μιλάει για ένα μέλος του συγκροτήματος μόνο, το δε Avopolis για τα τραγούδια που παίχτηκαν, όσο ότι αναγνωρίζεται το συγκρότημα από μέσα ενημέρωσης. Δεν μπορούμε να περιμένουμε να δούμε λήμματα στην Καθημερινή και το Βήμα, για να τους θεωρήσουμε εγκυκλοπαιδικούς. "ΔώραΣ. (συζήτηση) 18:25, 10 Αυγούστου 2021 (UTC)
replies: text: :::Δεν είναι απαραίτητο να δούμε αφιερώματα Καθημερινή και το Βήμα, αλλά απ'ότι φαίνεται η εγκυκλοπαιδικότητα θα κριθεί με βάση τη γενική οδηγία και συγκεκριμένα το εξής: μπορεί να γραφεί ένα σύντομο λήμμα (πρακτικά εννοεί κάτι μικρό, αλλά όχι stub, δηλαδή να είναι πάνω από 10 προτάσεις) βασισμένο σε τρίτες αξιόπιστες πηγές; Η αναφορά που παραθέτω από το vice πιο πάνω είναι 8 προτάσεις (δεν μέτρησα τις περιόδους). Μπορούν να γραφούν άλλες δύο-τρεις καλά τεκμηριωμένες προτάσεις; Μπορεί, μπορεί και όχι. --C Messier 18:30, 10 Αυγούστου 2021 (UTC)
Η INKA ας πούμε είναι εγκυκλοπαιδική, ...η Inka αναμφίβολα είναι η πιο mainstream και διάσημη Ελληνίδα ράπερ. Και δεν θα γινόταν αλλιώς, αφού αποτελεί μέλος ενός από τα πιο εμβληματικά “νεανικά” ραπ συγκροτήματα της χώρας. Οι Bong Da City, που συμμετείχε, ήταν στις αρχές της προηγούμενης δεκαετίας κάτι σαν τους Λόγος Τιμής του σήμερα. Οι BDC, σε μια εποχή που το ελληνικό ραπ δεν είχε σε καμία περίπτωση την απήχηση που έχει τώρα, ακούγονταν παντού. Κι ένας βασικός λόγος για αυτό ήταν το ότι μια γυναίκα έπιασε μικρόφωνο και έχωσε τις ρίμες της. https://www.maxmag.gr/mousiki/girl-power-to-elliniko-rap-einai-kai-gynaikeia-ypothesi/
βρήκα όμως και εδώ http://hiphopre.blogspot.com/2011/12/bong-da-city-biografia_09.html
και εδώ https://www.neolaia.gr/2020/01/24/ksena-kai-ellinika-diss-tracks-pou-egrapsan-istoria-sto-hip-hop/ "ΔώραΣ. (συζήτηση) 19:15, 10 Αυγούστου 2021 (UTC)

text: Το hiphopre, πέρα απ' ότι είναι συνέντευξη, είναι blog. Υπάρχουν αφιερώματα στην μπλογκόσφαιρα στους BDC, αλλά δεν θεωρούνται αξιόπιστες πηγές. Η αναφορά στο neolaia.gr δεν ξέρω πώς μπορεί να χρησιμοποιηθεί σε λήμμα, τους αναφέρει, αλλά χωρίς βάθος και με βάση προσωπικά βιώματα. --C Messier 19:27, 10 Αυγούστου 2021 (UTC)
*  Αν καμία από τις πηγές που προσκομίστηκαν μέχρι τώρα δεν θεωρώ ότι από μόνη της μπορεί να τεκμηριώσει εγκυκλοπαιδικότητα, ο μεγάλος αριθμός των σύντομων μεν, μη τετριμμένων δε αναφορών ίσως να μπορεί. Οριακή περίπτωση όπως και να έχει. --C Messier 12:50, 11 Αυγούστου 2021 (UTC)
* Το ζήτημα μάλλον δεν είναι τόσο αν θα δημιουργηθεί το λήμμα, αλλά περισσότερο τί θα γραφεί σε αυτό, αφού ιδιαίτερη, σε βάθος κάλυψη από τρίτες κι ανεξάρτητες πηγές δεν υπάρχει. Τα τεκμηριωμένα, μη αυταναφορικά στοιχεία είναι λιγοστά, τα πολύ βασικά. ǁǁ ǁ Chalk19 (συζήτηση) 13:01, 11 Αυγούστου 2021 (UTC)

text: Λογικά τα βασικά: πότε σχηματίστηκε, ποια ήταν τα μέλη του, πότε διαλύθηκε, μαζί με διάφορα στοιχεία για τη δημοφιλία του, όπως αυτά τεκμηριώνονται από τις αναφερόμενες παραπάνω πηγές. Λογικά θα προκύψει ένα λήμμα το οποίο θα είναι οριακά μεγαλύτερο από stub. --C Messier 13:05, 11 Αυγούστου 2021 (UTC)

text: Δυστυχώς πολλές πηγές για το παρελθόν του συγκροτήματος έχουν χαθεί στον χρόνο. Περιοδικά που έβαζαν αφίσες και έπαιρναν συνεντεύξεις δεν υπάρχουν αρχειοθετημένα και είναι σχεδόν απίθανο να τα βρει κανείς. Συγκροτήματα undergound και μη εμπορικά σαν τους Bong Da City αδικούνται λίγο από τα παραδοσιακά media. Δεδομένης της επιρροής τους δεν έχουν επαρκή κάλυψη οπότε αν είμαστε υπερβολικά αυστηροί με τα guidelines στερούμε στην Wikipedia να δείξει και λίγη ανωτερότητα. Πηγές ωστόσο για να εμπεριστατωθεί και εμπλουτιστεί το άρθρο πιστεύω υπάρχουν από συνεντεύξεις μελών μετά την διάλυση της μπάντας. Π.χ. η εμφάνιση του Mani στην ραδιοφωνική εκπομπή Ρυθμοί του Δρόμου έκανε εκτενέστατα λόγο στο συγκρότημα, το παρελθόν του, την φιλοσοφία του, πώς δημιουργήθηκε, γιατί διαλύθηκε κ.α.. Λοιπόν αφού το συγκρότημα είναι διαλυμένο δεν ξέρω αν θα μπορούσε να θεωρηθεί αυτό αυτοαναφορά. Η Wikipedia είναι αρκετά ξεκάθαρη στο ότι το να παίρνουν συνέντευξη σε κάποιον δεν είναι από μόνο του ένδειξη εγκυκλοπαιδικότητας, αλλά τα λεγόμενα του ίδιου του καλλιτέχνη έστω επιβεβαιώνουν πράγματα που ξέραμε από πηγές που ίσως δεν θεωρούνταν τόσο αξιόπιστες όπως blogs. Επίσης το [guideline για συνεντεύξεις https://en.wikipedia.org/wiki/Wikipedia:Interviews] αναγνωρίζει τις βιογραφικές συνεντεύξεις και την χρησιμότητα τους. Gnkgr (συζήτηση) 17:12, 11 Αυγούστου 2021 (UTC) 
*Κατά  Οι πηγές που αναφέρονται παραπάνω δεν είναι αφιερωμένες στο συγκρότημα. Cinadon36 15:06, 11 Αυγούστου 2021 (UTC)

text: Είναι αναφερόμενες στο συγκρότημα και σε άτομα που ήταν μέλη του, τα οποία μέλη ακόμη κάνουν χρήση του ονόματος του συγκροτήματος ως καλλιτέχνες οπότε δεν είναι αμελητέο. Έγινε λόγος σ' αυτό και παραπάνω, αφού ψηφίζεται μπορείτε να το λάβετε υπόψιν έστω. Επίσης εκτός από της πηγές που αναφέρονται αποκλειστικά στο συγκρότημα τα guidelines αναγνωρίζουν ως ένδειξη εγκυκλοπαιδικότητας χαρακτηρισμούς για το πόσο αξιοσημείωτο είναι ένα συγκρότημα καθώς και γενικότερα αναφορές σε αξιόπιστο τύπο, που υπάρχουν και αυτές στον τύπο όπως φάνηκε από σχολιασμό στην Lifo, στο Vice και στο rockfm που είναι απ' τα μεγαλύτερα περιοδικά και ραδιοφωνικός σταθμός στην Ελλάδα αντίστοιχα. Γνωρίζω πως υπάρχει προκατάληψη κατά του λήμματος αλλά τουλάχιστον κάντε μια προσπάθεια να προβάλετε κάποιο επιχείρημα που δεν έχει καταρριφθεί... Gnkgr (συζήτηση) 17:12, 11 Αυγούστου 2021 (UTC)
replies: text: :ξέρεις, μην λες τα ίδια και τα ίδια συνέχεια - για προκατάληψη κατά του λήμματος!!! - αν είναι δυνατόν, σε λίγο θα μας κατηγορήσεις και για ρατσισμό!!, ούτε να ειρωνεύεσαι επειδή θέλουμε να εφαρμοστεί η εγκυκλοπαιδικότητα, όπως γίνεται σε όλα τα λήμματα. Η αλήθεια είναι ότι μόλις και μετά βίας -είναι εγκυκλοπαιδικό (και σε αυτό συμφωνούμε όλοι, εκτός από σένα) και αν δημιουργηθεί θα είναι τόσο μικρό...που δεν ξέρω αν θα έχει λόγο ύπαρξης. Αλήθεια, γιατί επιμένεις τόσο πολύ να γίνει λήμμα στη Βικιπαιδεία; "ΔώραΣ. (συζήτηση) 18:24, 11 Αυγούστου 2021 (UTC)
replies: text: ::Κοιτάξτε να δείτε, αυτό που λέτε για ρατσισμό μην το γελάτε καθόλου. Δεδομένων των δημογραφικών της Ελλάδας και της γενικότερης πολιτικής κατάστασης δεν είναι διόλου απίθανο. Ορισμένοι απ' τους χρήστες που σχολίασαν κατά εδώ μάλιστα είχαν π.χ. συμμετέχει σε καμπάνιες για το λήμμα του εθνικισμού ώστε να αποκλειστούν ακαδημαϊκές πηγές που κρίθηκαν αριστερές. Αυτό δεν θα ήταν άξιο αναφοράς εδώ αλλά αφού θίξατε το θέμα του ρατσισμού αξίζει και εσείς να δείτε πως ακόμη και αυτό, ακόμη και εδώ, είναι πολύ συχνό φαινόμενο στην Ελληνική Wikipedia και διόλου απίθανο οι απόψεις κάποιων να τους επηρεάζουν όταν μιλάμε για την Hip Hop. Όσο για το γιατί για εμένα έχει αξία η συζήτηση... Σε γενικότερα πλαίσια υπάρχουν συγκεκριμένες συμπεριφορές (που σ' αυτήν την συζήτηση τις βλέπουμε εκτενέστατα) που κρατάνε την Ελληνική Wikipedia πολύ μα πολύ πίσω σε σχέση με άλλες γλώσσες. Λίγο ανοιχτό μυαλό δεν θα έκανε κακό και σίγουρα θα βοηθούσε στο να δημιουργηθούν περισσότερα Λήμματα καθώς η Ελληνική έκδοση είναι ελλιπής. Ειδικά όταν κάποιος δείχνει πως δεν έχει διαβάσει τις συζητήσεις που έχουν προηγηθεί αισθάνομαι την ανάγκη να του το επισημάνω. Η επιρροή των Bong Da City σαν συγκρότημα είναι κάτι πιστεύω σχεδόν όλα τα άτομα εδώ δεν ένιωσαν και δεν υπήρχε περίπτωση να νοιώσουν ποτέ για λόγους ηλικίας κυρίως αλλά και για ταξικούς λόγους. Όταν βλέπω προφίλ χρηστών που κάνουν edit αδιάκοπα 15 χρόνια καταλαβαίνω πως αυτό ισχύει ένα παραπάνω. Μιλάμε για άτομα που πριν 15 χρόνια και ακόμη και σήμερα έχουν πολύ ελεύθερο χρόνο, δηλαδή είναι μιας Α' ηλικίας (τουλάχιστον όχι νέοι) και είχαν πρόσβαση σε υπολογιστές και ίντερνετ καθώς και μορφωτικό επίπεδο από μια εποχή που ήταν πολύ πιο δυσπρόσιτα αυτά. Οπότε ναι, κάθε φορά που υπάρχει τέτοια (ίσως και εσκεμμένη) άγνοια πιστεύω πως αξίζει μια απλή επισήμανση, γιατί αυτές οι συμπεριφορές δεν βοηθάνε μια εγκυκλοπαίδεια. Έχει πολλές πλευρές το θέμα, και ειδικά για τους Bong Da City, δεν νοείτε ένα συγκρότημα με τέτοια επιρροή να μην έχει δικό του λήμμα, ειδικά όταν γίνονται αναφορές σ' αυτό και από άλλα λήμματα.

text: ::Το λήμμα πάντως όπως έγραψα μπορεί να στηριχθεί με βιογραφικές συνεντεύξεις/αφιερώματα μελών. Έχω δώσει παραθέσεις σε άλλα σχόλια αλλά λόγω και πνευματικών δικαιωμάτων των πολυμέσων δεν μπορώ να δώσω απομαγνητοφώνηση εδώ. Αυτό άλλωστε θα έπρεπε να συζητιέται στην σελίδα συζήτησης του λήμματος εκτενώς. Οπότε το επιχείρημα δεν στέκει. Gnkgr (συζήτηση) 19:17, 11 Αυγούστου 2021 (UTC)

text: : Νομίζω δεν εξήγησα καλά την θέση μου: Κανένα απο τα λινκ που εστειλες δεν τεκμηριωνει εγκυκλοπαιδικοτητα. Το αρθρο στο Vice ασχολείται με δυο μέλη, οχι με το συγκροτητα. Το αρθρο στην lifo, γινεται μια επιπολαια αναφορα, μιας προτασης. Το ιδιο και για το Αθενς Ροκ, μια επιπολαια αναφορα, και λεει κατι κολακευτικο όπως λέει σε σχεδον σε καθε συγκροτητα απο τα υπολοιπα που συμμετέχουν στην εκδήλωση. Τα αλλα λινκς ειναι προς σελίδες που απομακρυνονται απο τον χωρο των καθιερωμένων Αξιόπιστων Πηγών. Αναφερες πως υπαρχουν παλια αφιερώματα σε περιοδικια κτλ, τα οποία δεν εχουν σωθεί. Δυστυχώς κρίνουμε με όσα τεκμηριώνονται. Cinadon36 19:32, 11 Αυγούστου 2021 (UTC)
 της πρότασης επαναδημιουργίας του λήμματος. Σε αυτό το λήμμα, όπως και τα περισσότερα για την ελληνική ραπ γενικότερα, υπάρχουν πολλές πηγές οι οποίες χαρακτηρίζονται από έλλειψη αξιοπιστίας, αλλά οι παραπομπές που υπάρχουν, είτε πιο σύντομες ή πιο μεγάλες, φαίνεται ότι μπορούν να δημιουργήσουν ένα λήμμα που να έχει οριακή εγκυκλοπαιδικότητα. Ακόμη η δημοτικότητα που έχει ακόμη και σήμερα, είναι ένας άλλος λόγος που φαίνεται ότι κάποια εγκυκλοπαιδικότητα προκύπτει. NikosLikomitros (συζήτηση) 15:12, 11 Αυγούστου 2021 (UTC)

text: Η παραπάνω αποψη του  πρεπει να προσμετρηθει κατα, γιατι λέει πως δεν υπάρχουν αξιοπιστες πηγες. Αυτο ειναι το βασικό κριτηριο για την εγκυκλοπαιδικότητα. Cinadon36 15:22, 11 Αυγούστου 2021 (UTC)
replies: text: : Δεν εννοώ όλες τις πηγές, αλλά η έλλειψη αξιοπιστίας των περισσότερων πηγών που ασχολούνται με το αντικείμενο είναι εμφανής. Μάλλον τείνω προς το ουδέτερο, μιας και δημοτικότητα και δυναμικό για οριακή εγκυκλοπαιδικότητα υπάρχει, αλλά οι πηγές είναι θέμα. NikosLikomitros (συζήτηση) 15:25, 11 Αυγούστου 2021 (UTC)
|}
thread_title:  [[Συζήτηση:Bong Da City/Πρόταση επαναδημιουργίας|Bong Da City (πρόταση επαναδημιουργίας)]]